Sayaka Fernández Díaz

Sayaka Fernández Díaz (Plasencia, Caceres, 1978ko ekainaren 22a) cacerestar dokumentalgilea, zuzendaria, zinema-gidoilaria eta ekintzailea da.

Biografia 
Plasencian jaio zen 1978an. Bere izen berezia Mazinger Z telebista seriearengatik da. 2023an Espainian hogeita bi pertsona deitzen ziren Sayaka.

Ibilbide profesionala 
Ceceresko Monfragüeko Behatoki Astronomikoaren teknikaria izan zen, eta, besteak beste, proiektu hauexek garatu zituen: Ukipen-astronomia, NASArekin herritar-zientziari buruzko programak eta exoplaneten gaineko 2018ko jardunaldiak. Ondoren, CI Birdcenter Monfragüen teknikaria izan da eta CI labar-artea (arte rupestre), zenbait jardunaldi eta jarduera antolatzen, eskualdeko haitzuloetako aurkikuntzei balioa emateko.

Torrejón el Rubioko adineko pertsonekin eta emakumeekin jarduera soziokulturalak egiten laguntzen du, eta, besteak beste, Lanbide Zaharren Jaialdia, Txotxongiloen Jaialdia, Kaleko antzerkia. Monfragüeko kondaira zaharrak bildu eta grabatzen ditu.

Ibilbide zinematografikoa 
2013ko urtarrilean hasi zen zineman, Caceresko El Brocense BHIn Ikus-entzunezko audiobisualen produkzioaren, Irratiaren eta Ikuskizunen Goi Maila ikasten ari zela. El Brocense (Caceres). Bere lehen lanak, La Columna (2013), Emakumeen eta Gizonen arteko Aukera Berdintasunerako I. Lehiaketa irabazi zuen, Riberos del Tajoko Mankomunitateko Berdintasun Bulegoak antolatua; eta Jaengo Probintziako Diputazioko Genero Indarkeriari buruzko Film Laburren Jaialdiaren 1. edizioan finalista izan zen.

2014. urtean, Graduko hiru ikaskiderekin, AudioExtremaVisual (AEV) Producciones sortu zuen film laburrak idatzi eta zuzentzeko eta zinemaldietara bidaltzeko. 12 kide izatera iritsi ziren, eta 22 film labur egin zituzten, gehienak AEV Produccionesekin, eta komedia-film bat. Hainbat aintzatespen lortu zituzten jaialdietan. Dokumentalak ere egin ditu, hala nola Los rostros de la celiaquía (2012), Las pintoras de la prehistoria (2014), En los cielos del Parque Nacional de Monfragüe (2014).

2012tik 2014ra MonfragüeFilms Film Laburren Nazioarteko Jaialdia zuzendu zuen. Lanak kontuan hartuta, Extremadurako zinema-jaialdi garrantzitsu eta nabarmenenetako bat izan zen.

Aktibista ibilbidea 
2015. urtean, 27 de mayo/Maiatzaren 27 laburmetraia grabatu zuen, eta, lehen aldiz, Extremaduran, zeliakia  gaixotasunean egokitzeko pertsonen eta haien inguruaren zailtasunak aztertu zituen. 2013az geroztik, Extremadurako Zeliakoen Elkarteko (ACEX) ordezkaria da Caceresen.

Sariak eta aintzatespenak 

 2013 Goi Mailako Lanbide Heziketako Sari Berezia, Extremadurako Gobernuak emana.
 2014 La Columna film laburrarengatik, Emakumeen eta Gizonen arteko Aukera Berdintasunerako I. Lehiaketaren irabazlea.
 2014 Control film laburra, Espainiako Diabetikoen Federazioak antolatutako Azukrearen Film Laburraren II. Jaialdi Nazionalean herritarrek bozkatu zuten eta 328 film laburretatik zazpi finalisten artean gelditu zen.
 2015 Cucharas y tenedores film laburrarekin,  film laburren Sabemos de lo que hablamos izeneko 2. jaialdiaren irabazlea. Extremadurako Emakumearen Institutuak antolatutako lehiaketa.
 2016 Film Laburren 'Vía de la Plata' III. Jaialdi Nazionalaren saria El fantasma de la cava lanarekin.
 2016 Gentinosu Film Fest-eko I. Film Laburren Jaialdiko finalista El fantasma de la cava lanarekin.

Erreferentziak

Kanpo estekak 

 Europapress 2018 astronomia itsuei hurbiltzeko garatutako ukipen-astronomia
 Monfragüe andrea Centro Sur Monfragüe 2021
 Atea atearekin: Torrejón el Rubio. Extremadura kanala. 2022ko urtarrilaren 25a.

Cácerestarrak
Emakume dokumentalgileak
Emakume zuzendariak
Zinema zuzendariak
Emakume gidoilariak
Emakume ekintzaileak